title: Pasiūlymas Tarybos reglamentas dėl pranešimo Komisijai apie energetikos infrastruktūros investicinius projektus Europos bendrijoje ir dėl Reglamento (EB) Nr. 736/96 panaikinimo {SEK(2009) 971} {SEK(2009) 972}

text:
Svarbus teisinis pranešimas

|

52009PC0361

	[pic] | EUROPOS BENDRIJŲ KOMISIJA |Briuselis, 16.7.2009KOM(2009) 361 galutinis2009/0106 (CNS)PasiūlymasTARYBOS REGLAMENTASdėl pranešimo Komisijai apie energetikos infrastruktūros investicinius projektus Europos bendrijoje ir dėl Reglamento (EB) Nr. 736/96 panaikinimo{SEK(2009) 971}{SEK(2009) 972}AIŠKINAMASIS MEMORANDUMASPASIūLYMO APLINKYBėSPriežastys teikti pasiūlymą ir jo tikslaiĮgyvendinant naująją energetikos politiką, kuria siekiama užtikrinti tiekimą, švelninti klimato kaitą ir skatinti konkurencingumą, didelės energetikos infrastruktūros investicijos turi lemiamą reikšmę. Dabar privačių ūkinės veiklos vykdytojų vaidmuo investuojant į infrastruktūrą didesnis. Dėl naujų politikos reikalavimų, pavyzdžiui, tikslų, nuo kurių priklauso energijos išteklių derinys, valstybių narių politikos kryptys bus pakeistos taip, kad bus siekiama sukurti naują ir modernizuotą energetikos infrastruktūrą. Kad iš anksto nustatytų galimas problemas, Komisija turi įdėmiai stebėti padėtį ir užtikrinti pakankamą skaidrumą rinkos dalyviams. Tačiau Komisijai reikia tinkamų duomenų apie investicinius projektus.Pagal dabartinę reguliavimo sistemą valstybėms narėms nustatyti nevienodi informavimo apie energetikos infrastruktūrą įpareigojimai. Stinga tinkamų ir patvirtintų duomenų, kad būtų galima ES lygiu stebėti įvykius iš kelių sektorių perspektyvos. Be to, Tarybos reglamento (EB) Nr. 736/96 dėl pranešimo Komisijai apie investicinius projektus naftos, gamtinių dujų ir elektros energijos sektoriuose vykdymas nuosekliai nebeužtikrinamas, o pats reglamentas nesuderintas su naujausiais energetikos sektoriaus pokyčiais.Bendrasis šio persvarstymo tikslas – persvarstyti ir dar labiau sustiprinti Tarybos reglamente (EB) Nr. 736/96 nustatytą sistemą ir lengvinti administracinę naštą. Ataskaitų teikimo sistema turi būti atnaujinta ir papildyta reguliariai atliekamais situacijos tyrimais, kurie turėtų būti aptariami su suinteresuotosiomis šalimis ir skelbiami siekiant daugiau skaidrumo.Bendrosios aplinkybėsYra daug netikrumo dėl investicinių projektų įgyvendinimo, o dabartinė finansų ir ūkio krizė yra didelė papildoma kliūtis vykdyti energetikos sektoriui būtinus investicinius projektus.ES institucijos priėmė patobulintą investavimo į ES energetikos infrastruktūrą sistemą su aiškiais ir nuspėjamais atsinaujinančių energijos šaltinių tikslais ir naujomis vidaus rinkos taisyklėmis. Tačiau jos paragino imtis tolesnių veiksmų. Europos Vadovų Tarybos 2007–2009 m. Europos energetikos politikos veiksmų plane Komisija ir valstybės narės raginamos nustatyti, kokių investicijų reikia, kad būtų patenkinti ES strateginiai poreikiai, susiję su dujų ir elektros energijos pasiūla ir paklausa. 2008 m. Komisijai priėmus antrąją strateginę energetikos apžvalgą, ir Europos Sąjungos Taryba [1], ir Europos Parlamentas [2] Komisijai pritarė ir paragino skatinti investicijas ir siekti daugiau skaidrumo, taip pat spartinti darbus, susijusius su pakankamo tiekimo ir gamybos perspektyvomis ir tinklų plėtros planais.Pasiūlymo srityje galiojančios nuostatosGalioja kelios nuostatos, tačiau jų nepakanka, kad Komisija gautų nuoseklią ir į perspektyvą orientuotą informaciją apie investicinius projektus ir jų raidą.Europos Parlamento ir Tarybos direktyva **** dėl gamtinių dujų vidaus rinkos bendrųjų taisyklių, panaikinanti Direktyvą 2003/55/EB.Tarybos direktyva 2004/67/EB dėl priemonių, skirtų gamtinių dujų tiekimo patikimumui užtikrinti.Europos Parlamento ir Tarybos sprendimas Nr. 1364/2006/EB, nustatantis gaires transeuropiniams energetikos tinklams.Europos Parlamento ir Tarybos direktyva ****, dėl elektros energijos vidaus rinkos bendrųjų taisyklių, panaikinanti Direktyvą 2003/54/EB.Europos Parlamento ir Tarybos direktyva Nr. 2005/89/EB dėl priemonių siekiant užtikrinti elektros energijos tiekimo saugumą ir investicijas į infrastruktūrą.Tarybos reglamentas (Euratomas) Nr. 2587/1999 apibūdinantis investicinius projektus, apie kuriuos reikia pranešti Komisijai pagal Europos atominės energijos bendrijos steigimo sutarties 41 straipsnį.Europos Parlamento ir Tarybos direktyva 2009/31/EB dėl anglies dioksido geologinio saugojimo, iš dalies keičianti Tarybos direktyvą 85/337/EEB, direktyvas 2000/60/EB, 2001/80/EB, 2004/35/EB, 2006/12/EB, 2008/1/EB ir Reglamentą (EB) Nr. 1013/2006.Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičianti bei vėliau panaikinanti Direktyvas 2001/77/EB ir 2003/30/EB.Derėjimas su kitomis Europos Sąjungos politikos sritimis ir tikslaisŠis pasiūlymas dera su Europos Sąjungos tikslais, ypač su vidaus rinkos sukūrimo tikslais ir su harmoningu ekonomikos augimu bei kainų stabilumu pagrįstu darniu Europos vystymusi. Pasiūlymas taip pat dera su klimato ir energetikos politika, kurios viena pagrindinių dalių yra patikimas energijos tiekimas.KONSULTACIJOS SU SUINTERESUOTOSIOMIS šALIMIS IR POVEIKIO VERTINIMASKonsultacijos su suinteresuotosiomis šalimisKonsultacijų metodai, pagrindiniai tiriamieji sektoriai ir bendras respondentų apibūdinimasSiekiant sužinoti suinteresuotųjų šalių (valstybių narių, visų energetikos sektorių atstovų, energetikos reguliavimo tarnybų) nuomones, 2009 m. vasario–kovo mėn. surengtos viešosios konsultacijos. Pirmoji konsultacija pagrįsta klausimynu, kuris toms šalims išsiųstas siekiant daugiau sužinoti ypač apie stebėjimo aspektus ir ataskaitų teikimo mechanizmo taikymo sritį, struktūrą ir poveikį. Galutinė konsultacija įvyko techniniame seminare, kuriame su konsultacijose dalyvavusiomis šalimis aptarti smulkesni aspektai (2009 m. gegužės 14 d.).Atsakymų santrauka ir kaip į juos atsižvelgtaDauguma respondentų (valstybių narių arba pramonės atstovų) mano, kad tinkamai stebėti investicijų į infrastruktūrą projektus yra svarbu. Stebėjimas paprastai laikomas būtinu užtikrinant skaidrumą, priimant politinius sprendimus ir remiant konkrečius projektus. Tačiau stebėjimo priemonei pritariama, jei ji ir toliau bus skaidrumo užtikrinimo priemonė, duos papildomos naudos ir nebus didelė administracinė našta. Rengiant šį pasiūlymą į šiuos reikalavimus visiškai atsižvelgta.Tiriamųjų duomenų rinkimas ir naudojimasTransporto ir energetikos GD atstovai susitiko su Europos elektros energijos ir dujų perdavimo sistemos operatorių tinklo atstovais, atsakingais už trečiajame vidaus rinkos pakete numatyto dešimtmečio investicijų į elektros energijos ir dujų perdavimo tinklus plano parengimą, taip pat su duomenų tiekėjais, parengusiais modeliavimu pagrįstus duomenų analizės būdus, ir su vertinimo agentūromis, kad gautų informacijos apie energetikos sektoriuje veikiančių Europos energijos tiekimo įmonių skolinimosi patikimumą. Transporto ir energetikos GD atstovai stebėtojų teisėmis dalyvavo keliuose valstybių narių valdžios institucijų surengtuose susitikimuose dėl orientacinio būsimų investicijų į elektros energijos, dujų ir šilumos tiekimą planavimo.Rengiant poveikio įvertinimą ir teisės akto pasiūlymą išorės rangovų paslaugomis nesinaudota.Poveikio vertinimasPridedamame poveikio vertinime apsvarstytos keturios galimybės, toliau pateikta rezultatų santrauka.0 galimybė. Status quo – Politikos įgyvendinimas stebimas be specialaus ataskaitų teikimo mechanizmoPasirinkus šią galimybę, politikos įgyvendinimą Komisija stebėtų remdamasi įvairiais duomenimis: komercinių duomenų tiekėjų pateiktais arba galimais duomenimis, kuriuos laikydamosi specialių ES energetikos sektoriaus teisės aktų pateiktų valstybės narės arba įmonės. Tarybos reglamentas (EB) Nr. 736/96 – papildomas duomenų šaltinis. Nepakeitus politikos negalima užtikrinti efektyvaus tinkamų duomenų rinkimo visoje ES, taip pat tų duomenų skaidrumo ir analizės, o stebėti greičiausiai būtų sunku dėl nesuderintų specialių sektoriaus teisės aktų reikalavimų (dažnumas, atnaujinimas, konfidencialumas ir t. t.) arba dėl spragų komercinių informacijos teikėjų duomenyse.1 galimybė. Tarybos reglamento (EB) Nr. 736/96 panaikinimasPasirinkus šią galimybę, Tarybos reglamentas (EB) Nr. 736/96 būtų panaikintas, nes jis prastai įgyvendinamas ir vis mažiau tinkamas naujai ES energetikos sistemai. Tarus, kad rinkose ilgainiui nusistovės pasiūlos ir paklausos pusiausvyra, nuolatinį stebėjimą būtų galima pakeisti konkrečių atvejų tyrimais, atliekamais, kai konkretiems politikos sprendimams priimti reikėtų su energetika susijusių investicinių projektų tyrimo.2 galimybė. Politikos įgyvendinimo stebėjimas naudojantis papildomu ataskaitų teikimo mechanizmuJei gautų įmonių pranešimus, valstybės narės informaciją apie investicinius projektus perduotų Komisijai. Išplėtus pranešimų apimtį ir persvarsčius ribas, būtų pranešama apie visą energetikos saugumo požiūriu svarbią infrastruktūrą ir apie tai, kaip pereinama prie aplinką anglies dvideginiu mažai teršiančios energetikos. Vengiant kartotinių pranešimų, būtų atsižvelgta į galiojančius ataskaitų teikimo arba stebėjimo įpareigojimus, jei tik būtų teikiama lygiavertė informacija. Ataskaitas reikėtų pateikti kas antrais metais, todėl administracinė našta būtų dar palengvinta, o šis įpareigojimas būtų labiau suderintas su kitomis susijusiomis sistemomis. Surinkti duomenys ir informacija, išskyrus neatskleistinus komercinius duomenis ir informaciją, galėtų būti skelbiami viešai. Remdamasi surinktais duomenimis ir kitais tinkamais šaltiniais, Komisija reguliariai atliktų būsimos ES energetikos sistemos, žvelgiant iš kelių sektorių perspektyvos, tyrimą tam, kad nustatytų galimas spragas ir problemas, taip pat tam, kad rinkos dalyviams užtikrintų skaidrumą. Pasirinkus šią galimybę būtų sukurta darni ir nuosekli sistema.3 galimybė. Politikos įgyvendinimo stebėjimas naudojantis specialiu ataskaitų teikimo mechanizmuPasirinkus 3 galimybę, būtų sukurtas visuotinis integruotas ataskaitų teikimo ir stebėjimo mechanizmas, koks numatytas ir pagal 2 galimybę. Tačiau įgyvendinant 3 galimybę būtų sukurta speciali integruota ataskaitų teikimo sistema. Valstybės narės būtų įpareigotos Komisijai pranešti ir patvirtinti visą reikalaujamą informaciją, nepaisant kitų veikiančių pranešimo mechanizmų. Ši galimybė neatitinka proporcingumo principo.TEISINIAI PASIūLYMO ASPEKTAISiūlomų veiksmų santraukaSiūlomu reglamentu, pagrįstu geriausią kompromisą užtikrinančia 2 galimybe, nustatoma bendroji sistema, kaip Komisijai pranešti duomenis ir informaciją apie energetikos infrastruktūros investicinius projektus naftos, dujų, elektros energijos ir biodegalų sektoriuose, taip pat apie šiuose sektoriuose susidariusio anglies dvideginio kiekį.Būtų reikalaujama, kad valstybės narės arba jų įgalioti subjektai kas antrais metais surinktų ir praneštų duomenis ir informaciją apie investicinius projektus, susijusius su gamyba, perdavimu ir saugojimu. Siekiant kuo labiau sumažinti administracinę naštą, nustatyti du lankstumo ir paprastinimo elementai:-  jei valstybės narės nenuspręstų kitaip, įmonės būtų įpareigotos valstybėms narėms (arba kompetentingiems subjektams) teikti informaciją apie investicinius projektus, įskaitant eksploatavimo nutraukimo projektus,-  valstybės narės būtų atleistos nuo ataskaitų teikimo, jei lygiavertę informaciją jos Komisijai jau pateikė pagal specialius ES energetikos sektoriaus teisės aktus. Tokia išimtis taip pat būtų taikoma, jei tinkamus duomenis renka įstaigos, atsakingos už dujų ir elektros energijos tinklų plėtros planus. Šiuo atveju jų būtų prašoma Komisijai pateikti tinkamus duomenis, prireikus su atitinkamais valstybių narių paaiškinimais.Iš surinktų duomenų ir informacijos (investicijų tipas, numatytas pajėgumas, pagrindinės kliūtys ir t. t.) paaiškėtų ES energetikos infrastruktūros investicijų pagrindinės tendencijos. Numatyta užtikrinti, kad Komisijai pranešti duomenys ir informacija atitiktų visuotinai pripažintus standartus, kad duomenys ir informacija būtų gaunami, saugomi ir apdorojami tinkamomis informacinių technologijų priemonėmis ir visiškai laikantis asmens duomenų apsaugos teisinės sistemos, taip pat kad duomenys ir informacija, išskyrus neatskleistinus komercinius duomenis ir informaciją, būtų skelbiami viešai.Remdamasi gautais duomenimis ir informacija, Komisija reguliariai vykdys kelis sektorius apimančius ES energetikos sistemos struktūrinės plėtros ir perspektyvų tyrimus, taip pat bet kokį kitą reikiamą specialų tyrimą. Taip bus galima nustatyti galimas būsimas paklausos ir pasiūlos spragas ir kliūtis investuoti. Atlikusi šiuos tyrimus, Komisija galės geriau populiarinti gerąją patirtį ir užtikrinti daigiau skaidrumo rinkos dalyviams. Siekiant bendros nuomonės šiais klausimais, tyrimų rezultatai būtų aptariami su suinteresuotosiomis šalimis ir skelbiami viešai.Teisinis pagrindasPasiūlymo teisinis pagrindas – Europos bendrijos steigimo sutarties 284 straipsnis ir Europos atominės energijos bendrijos steigimo sutarties 187 straipsnis.Subsidiarumo principasŠiuo pasiūlymo projektu siekiama sustiprinti sistemą, kuria remiantis renkami Komisijos užduotims atlikti būtini duomenys ir informacija. Turėdama tinkamus duomenis Komisija ir ypač jos Energetikos rinkos stebėjimo tarnyba (angl. Market Observatory for Energy ) galės geriau ES lygiu iš kelių sektorių perspektyvos stebėti ES energetikos sistemos raidą ir nustatyti galimas problemas, dėl kurių gali būti vėluojama vykdyti investicinius projektus arba kurios trukdytų vykdyti tokius projektus. Atsižvelgiant į energetikos subsektorių (pavyzdžiui, elektros energijos ir dujų) sąsajas ir į tai, kad yra vidaus rinka, ES masto aspektas tampa vis svarbesnis, todėl juo pateisinamas ES institucijų, ypač Komisijos, vaidmuo.Proporcingumo principasPasiūlymas atitinka proporcingumo principą. Šiuo pasiūlymu neviršijama tai, kas būtina šiems tikslams pasiekti. Valstybės narės ir toliau galės pakankamai lanksčiai nuspręsti, kaip rinkti duomenis.Pasirinkta priemonėSiūloma priemonė – reglamentas, nes reikia persvarstyti galiojantį reglamentą.POVEIKIS BIUDžETUIPasiūlymo poveikis Bendrijos biudžetui bus ribotas – visų prima reikės padengti išlaidas informacinėms technologijoms ir, jei Komisija nuspręs, duomenų pirkimo išlaidas, taip pat reikės atlyginti ekspertų išlaidas. Nenumatoma, kad pasiūlymas turės esminį tiesioginį poveikį valstybių narių biudžetams.PAPILDOMA INFORMACIJASupaprastinimasAtsižvelgus į galiojančius ataskaitų teikimo įpareigojimus ir veikiančius stebėjimo mechanizmus, šiuo pasiūlymu nesudaroma nereikalinga papildoma administracinė našta; jo ataskaitų teikimo reikalavimai turėtų būti taikomi tik tada, jei lygiaverčiai duomenys ir informacija neteikiama pagal specialius sektoriaus teisės aktus.Peržiūros straipsnisNaujuoju reglamentu nustatytą ataskaitų teikimo ir stebėjimo mechanizmą Komisija persvarstys po penkerių metų.2009/0106 (CNS)PasiūlymasTARYBOS REGLAMENTASdėl pranešimo Komisijai apie energetikos infrastruktūros investicinius projektus Europos bendrijoje ir dėl Reglamento (EB) Nr. 736/96 panaikinimoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 284 straipsnį,atsižvelgdama į Europos atominės energijos bendrijos steigimo sutartį, ypač į jos 187 straipsnį,atsižvelgdama į Komisijos pasiūlymą[3],atsižvelgdama į Europos Parlamento nuomonę[4],kadangi:(1) Bendrija pati nustatė tikslą įgyvendinti bendrą energetikos politiką, kuria siekiama užtikrinti energijos tiekimą Bendrijai, pereiti prie aplinką anglies dvideginiu mažai teršiančios energetikos sistemos ir užtikrinti konkurencingų energetikos rinkų veikimą.(2) Vienas iš tokios politikos elementų yra gaunamas bendras energetikos infrastruktūros investicijų Bendrijoje vaizdas. Jį turėdama Bendrija turėtų galėti atlikti būtinus palyginimus, vertinimus arba imtis tinkamais duomenimis ir tyrimais pagrįstų susijusių priemonių, ypač dėl būsimos energijos pasiūlos ir paklausos pusiausvyros.(3) Per pastaruosius metus energetikos sektorius Bendrijoje ir už jos gerokai pasikeitė, todėl energetikos infrastruktūros investicijos tapo lemiamos siekiant užtikrinti energijos tiekimą Bendrijai, vidaus rinkos veikimą ir Bendrijos pradėtą perėjimą prie aplinką anglies dvideginiu mažai teršiančios energetikos sistemos.(4) Dėl naujų energetikos aplinkybių reikia nemažai investuoti į visų energetikos sektorių infrastruktūrą, taip pat plėtoti rinkoje naudojamą naujų tipų infrastruktūrą ir naujas rinkoje taikomas technologijas. Liberalizavus energetikos sektorių ir toliau integruojant vidaus rinką, vis svarbesnės tampa ūkinės veiklos vykdytojų investicijos, taip pat dėl naujų politikos reikalavimų, pavyzdžiui, tikslų, nuo kurių priklauso energijos išteklių derinys, valstybių narių politikos kryptys bus pakeistos taip, kad bus siekiama sukurti naują ir (arba) modernizuotą energetikos infrastruktūrą.(5) Atsižvelgiant į naujus politikos tikslus ir rinkos pokyčius, daugiau dėmesio reiktų skirti energetikos infrastruktūros investicijoms Bendrijoje, ypač stengiantis iš anksto numatyti problemas, populiarinant gerąją patirtį ir siekiant daugiau skaidrumo dėl būsimos energetikos sistemos plėtros Bendrijoje.(6) Todėl Komisija, ypač Energetikos rinkos stebėjimo tarnyba (angl. Market Observatory for Energy ), turėtų turėti tikslius duomenis ir informaciją apie svarbiausių Bendrijos energetikos sistemos sudedamųjų dalių investicinius projektus, įskaitant eksploatavimo nutraukimo projektus.(7) Bendrijai svarbūs duomenys ir informacija apie numatomus gamybos, perdavimo ir saugojimo pajėgumo pokyčius ir įvairių energetikos sektorių projektus. Todėl būtina užtikrinti, kad Komisijai būtų pranešama apie investicinius projektus, kurie pradėti įgyvendinti arba juos įgyvendinti planuojama pradėti per penkerius metus ir kuriuos įgyvendinant numatyta per trejus metus nutraukti infrastruktūros eksploatavimą.(8) Pagal Euratomo sutarties 41 ir 42 straipsnius įmonės įpareigotos pranešti apie savo investicinius projektus; tokią informaciją visų pirma būtina papildyti reguliariai teikiamomis investicinių projektų įgyvendinimo ataskaitomis; šios papildomos ataskaitos teikiamos nepažeidžiant Euratomo sutarties 41–44 straipsnių.(9) Kad Komisija turėtų nuoseklią būsimų visos Bendrijos energetikos sistemos pokyčių viziją, būtina suderinta investicinių projektų ataskaitų teikimo sistema, pagrįsta atnaujinamomis valstybių narių perduodamų oficialių duomenų ir informacijos kategorijomis.(10) Todėl valstybės narės turėtų pranešti Komisijai duomenis ir informaciją apie jų teritorijoje suplanuotus vykdyti arba vykdomus investicinius projektus, susijusius su naftos, gamtinių dujų perdirbimu, elektros energijos, biodegalų gamyba ir anglies dvideginio išmetimu, taip pat jų saugojimu ir perdavimu. Susijusios įmonės turėtų būti įpareigotos pranešti valstybei narei čia aptariamus duomenis ir informaciją.(11) Atsižvelgiant į energetikos sektoriaus investicinių projektų laikotarpį, užtektų kas antrais metais teikiamų ataskaitų.(12) Siekiant išvengti neproporcingos administracinės naštos ir kuo labiau sumažinti valstybių narių ir įmonių, ypač mažųjų ir vidutinių įmonių, išlaidas, šiame reglamente turėtų būti numatyta galimybė valstybes nares ir įmones atleisti nuo ataskaitų teikimo įpareigojimo, jei lygiavertė informacija Komisijai teikiama pagal Europos Sąjungos institucijų priimtus specialius ES energetikos sektoriaus teisės aktus, kuriais siekiama konkurencingų Europos energetikos rinkų, darnios Europos energetikos sistemos ir energijos tiekimo Europos bendrijai saugumo.(13) Kad apdorotų duomenis, taip pat kad supaprastintų ir apsaugotų duomenų pranešimą, Komisija, ypač jos Energetikos rinkos stebėjimo tarnyba, turėtų galėti imtis su tuo susijusių visų tinkamų priemonių, visų pirma taikyti integruotas informacinių technologijų priemones ir procedūras.(14) Asmenų apsauga valstybėms narėms tvarkant asmens duomenis reglamentuojama 1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo[5], o asmenų apsauga Komisijai tvarkant asmens duomenis reglamentuojama 2000 m. gruodžio mėn. 18 d. Europos Parlamento ir Tarybos reglamentu (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo[6]. Šis reglamentas toms nuostatoms poveikio neturi.(15) Komisija, ypač Energetikos rinkos stebėjimo tarnyba, turėtų reguliariai pateikti Bendrijos energetikos sistemos struktūros raidos ir perspektyvų įvairiuose sektoriuose tyrimą ir prireikus išsamesnį tam tikrų šios energetikos sistemos aspektų tyrimą; toks tyrimas visų pirma turėtų padėti nustatyti galimas infrastruktūros ir investicijų spragas atsižvelgiant į ilgalaikę energijos pasiūlos ir paklausos pusiausvyrą.(16) Siekiant bendros nuomonės ir daugiau skaidrumo, susijusio su būsimais, ypač naujiems rinkos dalyviams svarbiais pokyčiais, Komisijai gali padėti valstybių narių ekspertai arba kiti kompetentingi ekspertai.(17) Reglamentui įgyvendinti būtinas technines priemones, įskaitant papildomas technines apibrėžtis, turėtų priimti Komisija.(18) Kad būtų aiškiau ir atsižvelgiant į pakeitimus, kurių reikia tam, kad Reglamentas (EB) Nr. 736/96 būtų pritaikytas spręsti dabartinius energetikos klausimus, jis turėtų būti panaikintas, o vietoj jo turėtų būti priimtas naujas reglamentas,PRIĖMĖ ŠĮ REGLAMENTĄ:1 straipsnis Dalykas ir taikymo sritis1. Šiuo reglamentu nustatoma bendroji sistema, kaip Komisijai pranešti duomenis ir informaciją apie energetikos infrastruktūros investicinius projektus naftos, gamtinių dujų, elektros energijos ir biodegalų sektoriuose, taip pat apie investicinius projektus, susijusius su šiuose sektoriuose susidarančiu anglies dvideginiu.2. Šis reglamentas taikomas priede išvardytų tipų investiciniams projektams, kurie pradėti įgyvendinti arba juos įgyvendinti planuojama pradėti per penkerius metus arba kuriuos įgyvendinant numatyta per trejus metus nutraukti infrastruktūros eksploatavimą.2 straipsnis ApibrėžtysŠiame reglamente vartojamų terminų apibrėžtys:(1) infrastruktūra – su energijos gamyba, perdavimu ir saugojimu arba su anglies dvideginio išmetimu, perdavimu ir saugojimu susiję bet kurio tipo įrenginiai arba jų dalis;(2) investiciniai projektai – projektai, kurių tikslas:a) pastatyti naują infrastruktūrą,b) pertvarkyti, atnaujinti, padidinti arba sumažinti esamos infrastruktūros pajėgumą,c) nutraukti esamos infrastruktūros eksploatavimą;(3) suplanuoti investiciniai projektai – investiciniai projektai, pagal kuriuos statyba dar nepradėta ir nepatirta kapitalo sąnaudų arba pagal kuriuos eksploatavimas dar nenutrauktas, įskaitant investicinius projektus, kurių visi arba kai kurie svarbiausi duomenys (vieta, rangovas, įmonė, techniniai duomenys ir t. t.) turi būti toliau svarstomi arba galutinai patvirtinti;(4) vykdomi investiciniai projektai – investiciniai projektai, pagal kuriuos statyba pradėta ir patirta kapitalo sąnaudų;(5) eksploatavimo nutraukimas – etapas, kuriuo naudotis infrastruktūra liaujamasi visam laikui;(6) gamyba – elektros energijos generavimas ir degalų, įskaitant biodegalus, apdorojimas;(7) perdavimas – energijos išteklių ar produktų arba anglies dvideginio transportavimas tinklu, ypač:a) vamzdynais, išskyrus gavybos proceso vamzdynus ir vamzdynų dalis, kurių naudojimas daugiausia susijęs su vietiniu paskirstymu,b) labai aukštos įtampos ir aukštos įtampos sujungtomis sistemomis, išskyrus sistemas, kurių naudojimas daugiausiai susijęs su vietiniu paskirstymu;(8) saugojimas – ilgalaikis arba laikinas energijos išteklių arba anglies dvideginio laikymas antžeminiuose arba požeminiuose infrastruktūros objektuose arba geologiniuose kloduose;(9) įmonė – fizinis arba juridinis privatusis arba viešasis asmuo, kuris priima sprendimus dėl investicinių projektų arba įgyvendina tokius projektus;(10) energijos ištekliai – tai:a) pirminiai energijos ištekliai, pavyzdžiui, nafta, gamtinės dujos arba akmens anglys, arba pagaminti energijos ištekliai, pavyzdžiui, elektros energija,b) atsinaujinantys energijos ištekliai, įskaitant hidroenergiją, biomasės, vėjo, saulės, potvynių ir geoterminę energiją,c) energijos produktai, pavyzdžiui, šviesieji naftos produktai ir biodegalai.3 straipsnis Duomenų pranešimas1. Nuo 2010 m. pradžios kas antrais metais valstybės narės arba subjektas, kurį jos įgaliojo atlikti šią užduotį, nesudarydamas pernelyg didelės duomenų rinkimo ir ataskaitų teikimo naštos, sukaupia visus šiame reglamente nurodytus duomenis ir informaciją.Sukauptus duomenis ir susijusią projektų informaciją jos praneša Komisijai 2010 m. – tai pirmieji ataskaitiniai metai, nuo jų ataskaitos teikiamos kas antrais metais.Valstybės narės arba jų įgalioti subjektai sukauptus duomenis ir susijusią projektų informaciją pateikia iki atitinkamų ataskaitinių metų liepos 31 d.2. Valstybes nares arba jų įgaliotus subjektus Komisija atleidžia nuo šio straipsnio 1 dalyje nurodyto įpareigojimo, jei pagal specialius EB energetikos sektoriaus teisės aktus:1.  atitinkama valstybė narė arba jos įgaliotas subjektas prašomus duomenis arba informaciją jau pranešė ir nurodė pranešimo dieną ir susijusius specialius teisės aktus,2.  įpareigotas parengti Bendrijos lygio daugiametį energetikos infrastruktūros investicijų planą specialusis subjektas tam renka lygiaverčius duomenis ir informaciją; šiuo atveju specialusis subjektas visus susijusius duomenis ir informaciją praneša Komisijai laikydamasis šio straipsnio 1 dalyje nustatytų terminų.4 straipsnis Informacijos šaltiniai1. 3 straipsnyje nurodytus duomenis arba informaciją susijusios įmonės praneša iki kiekvienų ataskaitinių metų gegužės 31 d. toms valstybėms narėms arba jų įgaliotiems subjektams, kurių teritorijoje jos ketina įgyvendinti investicinius projektus. Pranešami atitinkamų ataskaitinių metų kovo 31 d. duomenys arba informacija apie investicinius projektus.Tačiau šio straipsnio 1 dalis įmonėms netaikoma, jei atitinkama valstybė narė nutaria 3 straipsnyje nurodytus duomenis ir informaciją Komisijai pateikti kitais būdais.2. Valstybės narės vengia kartotinio duomenų rinkimo ir kuo labiau mažina įmonių sąnaudas.5 straipsnis Pranešimo turinys1. 3 straipsnyje numatytuose pranešimuose apie priede nurodytus investicinius projektus prireikus nurodoma:3.  planuojamas arba kuriamas pajėgumas,4.  planuojamos arba kuriamos infrastruktūros arba pajėgumo vieta, pavadinimas, tipas ir svarbiausios ypatybės,5.  numatyta eksploatavimo pradžios data,6.  naudojamų energijos išteklių tipas,7.  tiekimo saugumo požiūriu svarbios technologijos, pavyzdžiui, atgaliniai srautai, degalų rūšies keitimo pajėgumas arba bet kokia kita svarbi įranga,8.  anglies dvideginio surinkimo sistemų įranga arba modernizavimo mechanizmai.2. 3 straipsnyje numatytuose pranešimuose apie siūlomą pajėgumo eksploatavimo nutraukimą nurodoma:9.  susijusios infrastruktūros ypatybės ir pajėgumas,10.  numatyta eksploatavimo nutraukimo data.3. Visuose pagal 3 straipsnį teikiamuose pranešimuose nurodomas įdiegtas pajėgumas atitinkamų ataskaitinių metų pradžioje.Valstybės narės, jų įgalioti subjektai arba 3 straipsnio 2 dalyje nurodytas specialusis subjektas savo pranešimus papildo paaiškinimais, pavyzdžiui, dėl vėlavimo arba kliūčių įgyvendinti investicinius projektus.6 straipsnis Duomenų kokybė ir viešumas1. Valstybės narės, jų įgalioti subjektai arba prireikus subjektai, atsakingi už specialius ES energetikos sektoriaus investicijų planus, užtikrina, kad duomenys ir informacija, kuriuos jie praneša Komisijai, būtų kokybiški, tinkami, tikslūs, aiškūs ir nuoseklūs, taip pat, kad tie duomenys ir informacija būtų pateikiami laiku.Jei duomenis ir informaciją teikia subjektai, atsakingi už specialius ES energetikos sektoriaus investicijų planus, prie pranešamų duomenų ir informacijos pridedamos atitinkamos valstybių narių pastabos apie surinktų duomenų ir informacijos kokybę.2. Komisija gali paskelbti pagal šį reglamentą perduotus duomenis ir informaciją, ypač 10 straipsnio 3 dalyje nurodytus tyrimus, jei tokie duomenys ir informacija skelbiami bendrai ir neatskleidžiama pavienių įmonių informacija.Valstybės narės arba jų įgalioti subjektai saugo neatskleistinų komercinių duomenų arba informacijos konfidencialumą.7 straipsnis Įgyvendinimo priemonėsKomisija priima šiam reglamentui įgyvendinti būtinas priemones, visų prima susijusias su taikytinais skaičiavimo metodais, techninėmis apibrėžtimis, 3 straipsnyje nurodyto duomenų ir informacijos pranešimo forma, turiniu ir kitais elementais.8 straipsnis Duomenų apdorojimasKomisija atsako už tai, kad būtų kuriami, techninėje įrangoje laikomi, valdomi ir prižiūrimi informacinių technologijų ištekliai, būtini pagal šį reglamentą Komisijai pranešamiems duomenims ar informacijai priimti, laikyti ir apdoroti.9 straipsnis Asmenų apsauga tvarkant duomenisŠiuo reglamentu nepažeidžiama Bendrijos teisė ir nekeičiami Direktyvoje 95/46/EB nustatyti valstybių narių įpareigojimai dėl asmens duomenų apdorojimo arba Bendrijos institucijų ir įstaigų įpareigojimai, privalomi pagal Reglamentą (EB) Nr. 45/2001, kai vykdydamos savo pareigas jos tvarko asmens duomenis.10 straipsnis Stebėjimas ir ataskaitų teikimas1. Remdamasi perduotais duomenimis ir informacija, taip pat prireikus kitais duomenų šaltiniais, įskaitant Komisijos pirktus duomenis, Komisija bent kas antrais metais teikia ES energetikos sistemos struktūros raidos ir perspektyvų įvairiuose sektoriuose tyrimą, ypač tam, kad būtų:11.  nustatytos galimos būsimos energijos paklausos ir pasiūlos spragos,12.  nustatytos kliūtys investuoti ir, siekiant jas pašalinti, populiarinama geroji patirtis,13.  rinkos dalyviams užtikrinta daugiau skaidrumo.Komisija taip pat gali pateikti tokiais duomenimis ir informacija pagrįstą specialų tyrimą, jei tai būtina arba tikslinga.2. Parengti šio straipsnio 1 dalyje nurodytus tyrimus Komisijai gali padėti valstybių narių ekspertai ir (arba) bet kurie kiti ekspertai, gerai susipažinę su atitinkama sritimi.3. Tyrimus Komisija gali aptarti su suinteresuotosiomis šalimis. Atliktus tyrimus ji perduoda Europos Parlamentui, Tarybai, Europos ekonomikos ir socialinių reikalų komitetui ir juos paskelbia.11 straipsnis PersvarstymasŠio reglamento įgyvendinimą Komisija persvarsto per penkerius metus nuo jo įsigaliojimo.12 straipsnis PanaikinimasReglamentas (EB) Nr. 736/96 panaikinamas.13 straipsnis ĮsigaliojimasŠis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasPRIEDAS INVESTICINIAI PROJEKTAI1. NAFTA1.1. Naftos perdirbimas-  Naftos rektifikavimo įranga, kurios pajėgumas ne mažesnis kaip 1 mln. tonų per metus;-  Rektifikavimo pajėgumo padidinimas daugiau už 1 mln. tonų per metus;-  Riformingo arba krekingo įranga, kurios pajėgumas mažiausiai 500 tonų per dieną;-  Mazuto, dyzelino, žaliavos, kitų naftos produktų nusierinimo įranga.Chemijos produktų gamybos įranga, kuria skystasis kuras ir (arba) variklių degalai negaminami arba pagaminami kaip šalutinis produktas, neįtraukiama.1.2. Perdavimas-  Naftos vamzdynai, kurių pajėgumas ne mažesnis kaip 3 mln. tonų per metus, ir tokių vamzdynų, kurie yra ne trumpesni kaip 30 km, plėtra arba ilginimas;-  Naftos produktų vamzdynai, kurių pajėgumas ne mažesnis kaip 1,5 mln. tonų per metus, ir tokių vamzdynų, kurie yra ne trumpesni kaip 30 km, plėtra arba ilginimas;-  Vamzdynai, kurie yra svarbios nacionalinių arba tarptautinių sujungtų tinklų jungtys, taip pat visuotinės svarbos vamzdynai ir projektai, nurodyti pagal ES sutarties 155 straipsnį nustatytose gairėse.Kariniai vamzdynai ir vamzdynai, kuriais nafta arba jos produktai tiekiami į įrangą, nepatenkančią į 1.1 punkto taikymo sritį, neįtraukiami.1.3. Saugojimas-  Naftos ir jos produktų saugojimo įrenginiai (įrenginiai, kurių talpa 150 mln. m3 arba didesnė; rezervuarų talpa ne mažesnė kaip 100 000 m3).Kariniai rezervuarai ir rezervuarai, iš kurių nafta arba jos produktai tiekiami į įrangą, nepatenkančią į 1.1 punkto taikymo sritį, neįtraukiami.2. DUJOS2.1. Perdavimas-  Dujų, įskaitant gamtines dujas ir biodujas, perdavimo vamzdynai;-  Visuotinės svarbos vamzdynai ir projektai, nurodyti pagal ES sutarties 155 straipsnį nustatytose gairėse.2.2. Suskystintų gamtinių dujų terminalai-  Suskystintų gamtinių dujų importo terminalai.2.3. Saugojimas-  Saugojimo įrenginiai, sujungti su 2.1 punkte nurodytais perdavimo vamzdynais.Kariniai dujų vamzdynai, terminalai ir įrenginiai, taip pat įrenginiai, iš kurių dujos tiekiamos į chemijos produktų gamybos įrangą, kuria energetikos produktai negaminami arba pagaminami kaip šalutiniai produktai, neįtraukiami.3. ELEKTROS ENERGIJA3.1. Gamyba-  Šiluminės ir atominės elektrinės (100 MW ir galingesni generatoriai);-  Hidroelektrinės (30 MW ir galingesnės elektrinės);-  Vėjo jėgainių parkai (20 MW ir galingesni vėjo jėgainių parkai jūroje arba 10 MW ir galingesni vėjo jėgainių parkai sausumoje);-  Saulės šilumos telkimo, geoterminė ir fotovoltinė įranga (10 MW arba galingesni generatoriai);-  Energijos gamybos iš biomasės arba atliekų įranga (10 MW arba galingesni generatoriai);-  Termofikacinės elektrinės (10 MW arba didesnio elektros energijos gamybos pajėgumo generatoriai).3.2. Perdavimas-  Oro elektros perdavimo linijos, jei jos suprojektuotos perduoti 150 kV arba didesnės įtampos elektros srovę;-  Požeminiai ir povandeniniai perdavimo kabeliai, jei jie suprojektuoti perduoti 100 kV arba didesnės įtampos elektros srovę;-  Visuotinės svarbos projektai, nurodyti pagal ES sutarties 155 straipsnį nustatytose gairėse.4. BIODEGALAI4.1. Gamyba-  Biodegalų gamybos įranga (50 000 t per metus arba galingesnė perdirbimo įranga).5. Anglies dvideginis5.1. Perdavimas-  CO2 perdavimo vamzdynai, susiję su 1.1 ir 3.1 punktuose nurodyta gamybos įranga.5.2. Saugojimas-  Saugojimo įrenginiai (100 kt arba talpesnė saugojimo vieta arba kompleksas).Moksliniams tyrimams ir technologijų plėtrai skirti saugojimo įrenginiai neįtraukiami.FINANSINĖ TEISĖS AKTO PASIŪLYMO PAŽYMAŠis dokumentas yra aiškinamąjį memorandumą papildantis priedas. Todėl, pildant šią finansinę pažymą, reikėtų stengtis nekartoti aiškinamajame memorandume pateiktos informacijos, tačiau būtina išlaikyti jos aiškumą. Prieš pildant šią formą, prašom perskaityti konkrečias rekomendacijas, kuriose pateikiama patarimų ir paaiškinimų.1. PASIŪLYMO PAVADINIMASEuropos Sąjungos Tarybos Reglamento dėl pranešimo Komisijai apie energetikos infrastruktūros investicinius projektus Europos bendrijoje ir dėl Reglamento (EB) Nr. 736/96 panaikinimo pasiūlymas2. VEIKLA GRINDŽIAMO VALDYMO IR VEIKLA GRINDŽIAMO BIUDŽETO SUDARYMO SISTEMAAtitinkama (-os) politikos sritis (-ys) ir susijusi (-ios) veiklos rūšis (-ys):06: Energetika ir transportas06 04: Tradiciniai ir atsinaujinantys energijos ištekliai3. BIUDŽETO EILUTĖS3.1. Biudžeto eilutės (veiklos eilutės ir atitinkamos techninės bei administracinės pagalbos eilutės (buvusios BA eilutės)) su pavadinimais:06 01 01: Išlaidos energetikos ir transporto politikos srityje dirbančiam personalui;06 01 04 03: Tradiciniai energijos ištekliai. Administracinio valdymo išlaidos;06 04 03: Tradicinių energijos išteklių saugumas3.2. Priemonės ir jos finansinio poveikio trukmė:Pradžia – 2010 m. Pabaiga – nenustatyta3.3. Biudžeto ypatybės (prireikus įterpti eilučių):Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |06 01 01 | NPI | NDIF | Ne | Ne | Ne | Nr. 5 |06 01 04 03 | NPI | NDIF | Ne | Ne | Ne | Nr. 1a |06 04 03 | NPI | DIF | Ne | Ne | Ne | Nr. 1a |4. IŠTEKLIŲ SUVESTINĖ4.1. Finansiniai ištekliai4.1.1. Įsipareigojimų asignavimų (ĮA) ir mokėjimų asignavimų (MA) suvestinėmln. EUR (tūkstantųjų tikslumu)Išlaidų rūšis | Skirsnio Nr. | 2010 m. | 2011 m. | 2012 m. | 2013 m. | 2014 m. | 2015 m. ir vėliau | Iš viso |Veiklos išlaidos[7] |Įsipareigojimų asignavimai (ĮA) | 8.1 | a | 0,40 | 0,30 | 0,30 | 1,00 |Mokėjimų asignavimai (MA) | b | 0,30 | 0,1 | 0,20 | 0,1 | 0,20 | 0,1 | 1,00 |Į orientacinę sumą įskaičiuotos administracinės išlaidos[8] |Techninė ir administracinė pagalba (NDIF) | 8.2.4 | c | 0,05 | 0,06 | 0,06 | 0,17 |ORIENTACINĖ SUMA, IŠ VISO |Įsipareigojimų asignavimai | a+c | 0,45 | 0,36 | 0,36 | 1,17 |Mokėjimų asignavimai | b+c | 0,35 | 0,1 | 0,26 | 0,1 | 0,26 | 0,1 | 1,17 |Į orientacinę sumą neįskaičiuotos administracinės išlaidos[9] |Žmogiškieji ištekliai ir susijusios išlaidos (NDIF) | 8.2.5 | d | 0,12 | 0,12 | 0,12 | 0,36 |Į orientacinę sumą neįskaičiuotos prie žmogiškųjų išteklių ir susijusių išlaidų nepriskiriamos administracinės išlaidos (NDIF) | 8.2.6 | e |Iš viso orientacinių priemonės finansinių išlaidųIš viso ĮA, įskaitant išlaidas žmogiškiesiems ištekliams | a+c+d+e | 0,57 | 0,48 | 0,48 | 1,53 |Iš viso MA, įskaitant išlaidas žmogiškiesiems ištekliams | b+c+d+e | 0,47 | 0,01 | 0,38 | 0,01 | 0,38 | 0,1 | 1,53 |Išsami informacija apie bendrąjį finansavimąJeigu numatoma, kad pasiūlymą bendrai finansuos kelios valstybės narės arba kitos įstaigos (nurodyti kokios), toliau pateiktoje lentelėje reikėtų nurodyti tokio bendrojo finansavimo dalies įvertinimą (jei numatoma, kad bendrai finansuos kelios skirtingos įstaigos, galima pridėti papildomų eilučių):mln. EUR (tūkstantųjų tikslumu)Bendrąjį finansavimą teikianti įstaiga | 2010 m. | 2011 m. | 2012 m. | 2013 m. | 2014 m. | 2015 m. ir vėliau | Iš viso |…………………… | f |Iš viso ĮA, įskaitant bendrąjį finansavimą | a+c+d+e+f |4.1.2. Suderinamumas su finansiniu programavimux Pasiūlymas atitinka esamą finansinį programavimą.( Atsižvelgiant į pasiūlymą, reikės pakeisti finansinės perspektyvos atitinkamos išlaidų kategorijos programavimą.( Įgyvendinant pasiūlymą, gali tekti taikyti Tarpinstitucinio susitarimo[10] nuostatas (t. y. taikyti lankstumo priemonę arba patikslinti finansinę perspektyvą).4.1.3 Finansinis poveikis pajamomsx Pasiūlymas neturi finansinio poveikio pajamoms.( Pasiūlymas pajamoms turi tokį finansinį poveikį:Pastaba. Visa išsami informacija ir pastabos, susijusios su poveikio pajamoms apskaičiavimo metodais, turėtų būti pateiktos atskirame priede.mln. EUR (dešimtųjų tikslumu)Prieš taikant priemonę [2009 m.] | Padėtis pradėjus taikyti priemonę |Iš viso žmogiškųjų išteklių | 1 | 0 | 1 | 0 | 1 |5. YPATYBĖS IR TIKSLAIAiškinamajame memorandume reikia pateikti išsamią informaciją apie pasiūlymo aplinkybes. Šiame finansinės teisės akto pažymos skirsnyje turi būti pateikta ši konkreti papildoma informacija:5.1. Trumpalaikiai ir ilgalaikiai poreikiaiReglamente reikalaujama sukurti naują informacinių technologijų sistemą pagal šį reglamentą pranešamiems duomenims ir informacijai priimti, laikyti ir saugoti.Reglamente taip pat numatyta, kad duomenys, kurių reikia infrastruktūros investicinių projektų Europos bendrijoje situacijai ištirti, gali būti perkami iš komercinių tiekėjų.Tyrimus atlikti Komisijai taip pat gali padėti išorės ekspertai.5.2. Papildoma Bendrijos dalyvavimo nauda, pasiūlymo suderinamumas su kitomis finansinėmis priemonėmis ir galima sąveikaŠiuo reglamentu sukuriama nauja pranešimo apie Europos Sąjungos energetikos infrastruktūros investicinius projektus ir jų stebėjimo (analizės) sistema. Kad būtų užtikrintas energijos tiekimo Europos Sąjungai saugumas ir pasiekti klimato kaitos poveikio mažinimo tikslai, reikia daug investuoti į infrastruktūrą.Europos Sąjungos pareiga prisidėti prie tiekimo saugumo, todėl ji turi užtikrinti, kad ES integruotos vidaus rinkos sąlygomis investicijų sprendimai būtų tinkamai priimami ir įgyvendinami ir kad ES energetikos sistemos raida būtų pakankamai skaidri rinkos dalyviams.Bendrijos lygmuo tinkamiausias spręsti šį visai ES svarbų klausimą, susijusį su įvairiais sektoriais (naftos, dujų, elektros energijos ir t. t.). Kad duomenys nebūtų renkami pakartotinai, reglamente atsižvelgta į specialius sektorių teisės aktus, kuriais nustatyti įpareigojimai pranešti apie ES infrastruktūros investicijas.5.3. Pasiūlymo tikslai, numatomi rezultatai ir susiję rodikliai atsižvelgiant į veikla grindžiamo valdymo sistemąPasiūlymu siekiama, kad Komisijai būtų teikiami duomenys apie energetikos infrastruktūros investicinius projektus. Šių duomenų ir informacijos reikia, kad Komisija atliktų užduotis, susijusias su ES energetikos politika, kuria visų pirma siekiama tiekimo saugumo ir tvarumo.Tikimasi, kad įdėmiau ir nuolat stebint ir nagrinėjant energetikos infrastruktūros investicijas, bus gauta patikimos informacijos politiniams sprendimams priimti ir vertinti ES politikos kryptis, kurių laikantis visiškai pakeista rinkos sandara ir nustatyti nauji politikos tikslai mažinti klimato kaitą. Manoma, kad remdamasi tokiais nuolatiniais tyrimais Komisija galės investuosiančius rinkos dalyvius aiškiau informuoti apie ES energetikos sistemos raidą ir kad ji taip pat galės populiarinti gerąją patirtį ir pasirengti galimoms problemoms.5.4. Įgyvendinimo metodas (orientacinis)Toliau nurodykite metodą (-us)[12], kurį (-iuos) pasirinkote priemonei įgyvendinti.x Centralizuotas valdymasٱx Tiesioginis, vykdomas Komisijos6. STEBĖSENA IR VERTINIMAS6.1. Stebėsenos sistemaReglamento poveikį Komisija vertins po 5 metų.6.2. Vertinimas6.2.3. Ex-ante vertinimasNetaikoma.6.2.4. Priemonės, kurių buvo imtasi atlikus tarpinį arba ex-post vertinimą (panašios ankstesnės veiklos patirtis)Netaikoma.6.2.5. Būsimo vertinimo sąlygos ir dažnumasNetaikoma.7. Kovos su sukčiavimu priemonėsSpecialių priemonių nereikia, taikoma įprasta sistema.8. IŠSAMI INFORMACIJA APIE IŠTEKLIUS8.1. Pasiūlymo tikslai vertinant pagal finansines išlaidasĮsipareigojimų asignavimai mln. EUR (tūkstantųjų tikslumu)2010 m. | 2011 m. | 2012 m. | 2013 m. | 2014 m. | 2015 m. |Pareigūnai arba laikinieji darbuotojai[14] (XX 01 01) | A*/AD | 0,5 | 0,5 | 0,5 |B*, C*/AST | 0,5 | 0,5 | 0,5 |Darbuotojai[15], finansuojami pagal XX 01 02 str. |Kiti darbuotojai[16], finansuojami pagal XX 01 04/05 str. |IŠ VISO | 1 | 1 | 1 |8.2.2. Užduočių, susijusių su priemone, aprašymas-  Pasirengimas rinkti duomenis, susitikti su ekspertais, valstybėmis narėmis ir suinteresuotosiomis šalimis, tų duomenų rinkimo ir susitikimų organizavimas, taip pat tolesnė su tuo susijusi veikla;-  Duomenų pirkimas siekiant turėti papildomą nagrinėjamų duomenų šaltinį;-  Komisijai pranešamiems duomenims ir informacijai priimti, laikyti ir saugoti būtinų informacinių technologijų priemonių sukūrimas ir priežiūra.8.2.3. Žmogiškųjų išteklių (numatytų teisės aktais) šaltiniai(Pateikus daugiau kaip vieną šaltinį, nurodyti su kiekvienu šaltiniu susijusių etatų skaičių).X Šiuo metu programos valdymui skirti etatai, kuriuos reikia pakeisti arba pratęsti.( Etatai, kurie bus perskirstyti naudojant valdymo tarnybos išteklius (vidinis perskirstymas).( Etatai, reikalingi n-tiesiems metams, tačiau nenumatyti tų metų MPS ir (arba) PBP.8.2.4. Į orientacinę sumą įskaičiuotos kitos administracinės išlaidos (XX 01 04/05 – Administracinio valdymo išlaidos)mln. EUR (tūkstantųjų tikslumu)Biudžeto eilutė 06 01 04 | 2010 m. | 2011 m. | 2012 m. | 2013 m. | 2014 m. | 2015 m. ir vėliau | IŠ VISO |Kita techninė ir administracinė pagalba |- intra muros (ekspertai) | 0,05 | 0,05 | 0,05 | 0,15 |- extra muros (IT priežiūra) | 0,01 | 0,01 | 0,02 |Iš viso techninei ir administracinei pagalbai | 0,06 | 0,06 | 0,17 |8.2.5. Į orientacinę sumą neįskaičiuotos finansinės išlaidos žmogiškiesiems ištekliams ir susijusios išlaidosmln. EUR (tūkstantųjų tikslumu)Žmogiškųjų išteklių rūšis | 2010 m. | 2011 m. | 2012 m. | 2013 m. | 2014 m. | 2015 m. ir vėliau |Pareigūnai ir laikinieji darbuotojai (06 01 01) | 0,12 | 0,12 | 0,12 |Pagal XX 01 02 str. finansuojami darbuotojai (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) |Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) | 0,12 | 0,12 | 0,12 |Apskaičiuota – Pareigūnai ir laikinieji tarnautojaiPrireikus pateikti nuorodą į 8.2.1 punktą.n metai – 2 pareigūnai (1 visos darbo dienos ekvivalentas) (122 000 EUR vienam pareigūnui per metus)8.2.6. Į orientacinę sumą neįskaičiuotos kitos administracinės išlaidos mln. EUR (tūkstantųjų tikslumu) |2010 m. | 2011 m. | 2012 m. | 2013 m. | 2014 m. | 2015 m. ir vėliau | IŠ VISO |XX 01 02 11 01 – Komandiruotės |XX 01 02 11 02 – Posėdžiai ir konferencijos |XX 01 02 11 03 – Komitetai[18] |XX 01 02 11 04 – Tyrimai ir konsultacijos |XX 01 02 11 05 – Informacinės sistemos |2. Iš viso kitų valdymo išlaidų (XX 01 02 11) |3. Kitos administracinio pobūdžio išlaidos (patikslinti nurodant biudžeto eilutę) |Iš viso administracinių išlaidų, išskyrus žmogiškųjų išteklių ir susijusias išlaidas (NEĮSKAIČIUOTŲ į orientacinę sumą) |Žmogiškųjų išteklių ir administraciniai poreikiai finansuojami iš lėšų, kurių administruojančiam generaliniam direktoratui gali būti skirta pagal metinių asignavimų tvarką, atsižvelgiant į biudžetui taikomus apribojimus . [pic] [1] Energetikos tarybos išvados (6692/09) dėl antrosios strateginės energetikos apžvalgos.[2] EP rezoliucija dėl antrosios strateginės energetikos apžvalgos, 2/00/2009, 2008/2239(INI).[3][4][5] OL L 281, 1995 11 23, p. 31.[6] OL L 8, 2001 1 12, p. 1.[7] Atitinkamos xx antraštinės dalies xx 01 skyriui nepriklausančios išlaidos.[8] Išlaidos pagal xx antraštinės dalies xx 01 04 straipsnį.[9] xx 01 04 arba xx 01 05 straipsniams nepriskiriamos išlaidos pagal xx 01 skyrių.[10] Žr. Tarpinstitucinio susitarimo 19 ir 24 punktus.[11] Jeigu būtina, t. y. jeigu priemonė trunka ilgiau kaip 6 metus, reikėtų pridėti papildomų stulpelių.[12] Jei nurodomas daugiau kaip vienas metodas, papildomą išsamią informaciją pateikti šio punkto pastabų skiltyje.[13] Kaip apibūdinta 5.3 skirsnyje.[14] Kurių išlaidos NEĮSKAIČIUOTOS į orientacinę sumą.[15] Kurių išlaidos NEĮSKAIČIUOTOS į orientacinę sumą.[16] Kurių išlaidos įskaičiuotos į orientacinę sumą.[17] Prie atitinkamos (-ų) vykdomosios (-ųjų) įstaigos (-ų) reikėtų pateikti nuorodą į konkrečią finansinę teisės akto pažymą.[18] Teisės akto projekte numatyta koordinavimo grupė ir komitetas (komitologija).


Svarbus teisinis pranešimas

|

52009PC0054

Pasiūlymas Tarybos reglamentas kuriuo baigiama dalinė tarpinė antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, peržiūra  /* KOM/2009/0054 galutinis */

	[pic] | EUROPOS BENDRIJŲ KOMISIJA |Briuselis, 12.2.2009KOM(2009) 54 galutinisPasiūlymasTARYBOS REGLAMENTASkuriuo baigiama dalinė tarpinė antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, peržiūra(pateikta Komisijos)AIŠKINAMASIS MEMORANDUMAS1) PASIūLYMO APLINKYBėS |110 | Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005, (toliau – pagrindinis reglamentas) taikymu atliekant tyrimą, susijusį su importuojamais Kinijos Liaudies Respublikos kilmės rankiniais padėklų krautuvais ir jų pagrindinėmis dalimis, po dalinės tarpinės peržiūros pagal pagrindinio reglamento 11 straipsnio 3 dalį. |120 | Bendrosios aplinkybės Šis pasiūlymas teikiamas atsižvelgiant į pagrindinio reglamento įgyvendinimą ir yra parengtas remiantis tyrimu, atliktu pagal pagrindiniame reglamente nustatytus esminius ir procedūrinius reikalavimus. |139 | Pasiūlymo srityje galiojančios priemonės Šiuo metu galiojančios priemonės – Tarybos reglamentu (EB) Nr. 1174/2005 nustatytas galutinis antidempingo muitas, taikomas importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims. Reglamentu (EB) Nr. 684/2008 Taryba patikslino pirminio tyrimo produkto apibrėžtąją sritį. |141 | Derėjimas su kitomis Europos Sąjungos politikos sritimis ir tikslais Netaikoma. |2) KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Su tyrimu susijusios suinteresuotosios šalys turėjo galimybę ginti savo interesus atliekant tyrimą pagal pagrindinio reglamento nuostatas. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Šis pasiūlymas pateikiamas įgyvendinant pagrindinį reglamentą. Pagrindiniame reglamente nenumatytas bendras poveikio vertinimas, tačiau jame pateikiamas išsamus būtinų įvertinti sąlygų sąrašas. |3) TEISINIAI PASIūLYMO ASPEKTAI |305 | Siūlomų veiksmų santrauka 2007 m. gruodžio 19 d. Komisija inicijavo 2005 m. liepos 18 d. Tarybos reglamentu (EB) Nr. 1174/2005 nustatytų antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, dalinę tarpinę peržiūrą. Prašymą atlikti peržiūrą padavė eksportuojantis Kinijos gamintojas „Yale (Hangzhou) Industrial Products Co. Ltd.“, pateikęs prima facie įrodymų, kad pasikeitė aplinkybės, kurių pagrindu šiai bendrovei buvo nustatytos priemonės, ir kad nėra būtina toliau taikyti galiojančių priemonių, kurių dydis buvo pagrįstas anksčiau nustatytu dempingo dydžiu, ir taip kompensuoti dempingo daromą žalą. Atlikus tarpinės peržiūros tyrimą, nustatyta, kad aplinkybės, kurių pagrindu buvo nustatytos priemonės bendrovei „Yale (Hangzhou) Industrial Products Co. Ltd.“, nepasikeitė, todėl neįmanoma pakeisti bendrovei taikomų antidempingo muitų. Todėl Tarybai siūloma priimti pridedamą pasiūlymą dėl Reglamento, kuriuo baigiama ši dalinė tarpinė peržiūra, nekeičiant dabar galiojančių priemonių; reglamentas turėtų būti paskelbtas Oficialiajame leidinyje ne vėliau kaip 2009 m. kovo 18 d. |310 | Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ių) priežasties (-čių). |331 | Veiksmų pobūdis yra aprašytas minėtame pagrindiniame reglamente, nesuteikiant galimybės taikyti nacionalinį sprendimą. |332 | Nuoroda apie Bendrijai, nacionalinėms vyriausybėms, regionų ir vietos valdžios institucijoms, ūkinės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. |Pasirinkta priemonė |341 | Siūloma priemonė – reglamentas. |342 | Kitos priemonės būtų netinkamos dėl toliau nurodytos (-ų) priežasties (-čių). Minėtame pagrindiniame reglamente kitos galimybės nenumatytos. |4) POVEIKIS BIUDžETUI |409 | Pasiūlymas neturi poveikio Bendrijos biudžetui. |PasiūlymasTARYBOS REGLAMENTASkuriuo baigiama dalinė tarpinė antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, peržiūraEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių[1] (toliau – pagrindinis reglamentas), ypač į jo 11 straipsnio 3 dalį,atsižvelgdama į Komisijos pasiūlymą, pateiktą pasikonsultavus su Patariamuoju komitetu,kadangi:A. PROCEDŪRA1. GALIOJANČIOS PRIEMONĖS1.  Atlikus tyrimą (toliau – pirminis tyrimas), Reglamentu (EB) Nr. 1174/2005[2] Taryba nustatė galutinį antidempingo muitą importuojamiems Kinijos Liaudies Respublikos (toliau – KLR) kilmės rankiniams padėklų krautuvams ir jų pagrindinėms dalims (toliau – RPK). Atliekant pirminį tyrimą buvo nagrinėjamas 2003 m. balandžio 1 d. – 2004 m. kovo 31 d. laikotarpis.2.  Reglamentu (EB) Nr. 684/2008[3] Taryba patikslino pirminio tyrimo produkto apibrėžtąją sritį.2. PRAŠYMAS ATLIKTI PERŽIŪRĄ3.  Ši dalinė tarpinė peržiūra buvo inicijuota remiantis KLR eksportuotojo „Yale (Hangzhou) Industrial Products Co. Ltd.“ (toliau – bendrovė „Yale“) pateiktu prašymu ir informacija. Pateiktoje informacijoje nurodyta, kad pasikeitė aplinkybės, kurių pagrindu bendrovei „Yale“ buvo nustatytos priemonės, ir kad šie pokyčiai yra ilgalaikiai. Visų pirma bendrovė „Yale“ pateikė prima facie įrodymų, kad ji atitinka rinkos ekonomikos režimo kriterijus ir kad jos sąnaudomis pagrįstą normaliąją vertę palyginus su eksporto į Bendriją kainomis dempingo skirtumas būtų daug mažesnis už galiojančias priemones. Todėl nebūtina toliau taikyti galiojančių priemonių, kurių dydis buvo pagrįstas anksčiau nustatytu dempingo dydžiu, ir taip kompensuoti dempingo daromą žalą.3. PERŽIŪROS TYRIMAS4.  Pasitarusi su Patariamuoju komitetu ir nustačiusi, kad yra pakankamai prima facie įrodymų, pateisinančių dalinės tarpinės peržiūros inicijavimą, Komisija, vadovaudamasi pagrindinio reglamento 11 straipsnio 3 dalimi, Europos Sąjungos oficialiajame leidinyje [4] paskelbė pranešimą apie dalinės tarpinės peržiūros inicijavimą tik su bendrove „Yale“ susijusiam dempingui tirti.5.  Atliekant dempingo tyrimą buvo nagrinėjamas 2006 m. spalio 1 d. – 2007 m. rugsėjo 30 d. laikotarpis (toliau – peržiūros tiriamasis laikotarpis arba PTL).6.  Komisija oficialiai pranešė bendrovei „Yale“, KLR (toliau – nagrinėjamoji šalis) atstovams ir Bendrijos pramonei, kaip apibrėžta pirminiame tyrime, apie peržiūros inicijavimą. Suinteresuotosioms šalims buvo suteikta galimybė raštu pateikti savo nuomonę ir prašyti būti išklausytoms per pranešime apie inicijavimą nustatytą laikotarpį. Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.7.  Komisija išsiuntė klausimynus bendrovei „Yale“, žinomiems susijusiems Bendrijos pramonės gamintojams, žinomiems Kanados, kuri buvo pasirinkta pirminio tyrimo panašia šalimi, rankinių padėklų krautuvų gamintojams ir žinomiems Indijos ir Malaizijos, kurios pirminiame tyrime buvo nurodytos kaip galima panašios šalies alternatyva, rankinių padėklų krautuvų gamintojams. Komisija bendrovei „Yale“ taip pat išsiuntė rinkos ekonomikos režimo (RER) prašymo formą.8.  Klausimynų atsakymus, pastabas ir informaciją pateikė bendrovė „Yale“ ir vienas Bendrijos pramonės gamintojas.9.  Komisija rinko ir tikrino visą informaciją, kuri, jos manymu, buvo reikalinga RER ir dempingui nustatyti, nagrinėjo pateiktą informaciją ir toliau nurodytų bendrovių patalpose atliko tikrinamuosius vizitus:10.  - Yale (Hangzhou) Industrial Products Co. Ltd. , Hangzhou, KLR,11.  - Yale Industrial Products GmbH , Velbert, Vokietija.B. NAGRINĖJAMASIS PRODUKTAS IR PANAŠUS PRODUKTAS1. NAGRINėJAMASIS PRODUKTAS12.  Nagrinėjamojo produkto apibrėžtis atitinka pirminiame tyrime taikytą apibrėžtį, kuri patikslinta Reglamente (EB) Nr. 684/2008. Nagrinėjamasis produktas – tai KLR kilmės rankiniai padėklų krautuvai, nesavaeigiai, naudojami medžiagoms, kurios paprastai dedamos ant padėklų, kelti, ir jų pagrindinės dalys, t. y. važiuoklė ir hidraulinis mechanizmas, kurie šiuo metu klasifikuojami KN kodais ex 8427 90 00 ir ex 8431 20 00. Taikant reglamentą, kuriuo nustatytas galutinis antidempingo muitas, nurodytą 1 konstatuojamojoje dalyje, rankiniai padėklų krautuvai yra ratiniai krautuvai su keliamosiomis šakėmis padėklams krauti, suprojektuoti taip, kad naudodamasis lanksčiąja rankena, operatorius galėtų juos stumti, traukti ir valdyti ant lygaus kieto paviršiaus. Rankiniai padėklų krautuvai suprojektuoti taip, kad nuleidžiant ir pakeliant rankeną jais būtų galima pakelti krovinį iki pakankamo aukščio, kad krovinį būtų galima perkelti, ir neturi jokių kitų papildomų funkcijų ar naudojimo paskirčių, tokių kaip, pvz., i) perkelti ir pakelti krovinius arba padėti sandėliuojant krovinius (rankiniai keltuvai), ii) sukrauti vieną padėklą ant kito (rietuvių krautuvai), iii) pakelti krovinį iki darbo lygio (žirkliniai keltuvai) arba iv) pakelti ir pasverti krovinius (sveriamieji keltuvai).2. PANAšUS PRODUKTAS13.  Atlikus šią peržiūrą nustatyta, kad KLR bendrovės „Yale“ pagaminti ir Kinijos rinkoje parduoti RPK turi tas pačias pagrindines fizines savybes ir paskirtį kaip ir į Bendriją eksportuoti RPK. Todėl šie produktai laikomi panašiais, kaip apibrėžta pagrindinio reglamento 1 straipsnio 4 dalyje.C. TYRIMO REZULTATAI1. RINKOS EKONOMIKOS REžIMAS (RER)14.  Remiantis pagrindinio reglamento 2 straipsnio 7 dalies b punktu antidempingo tyrimuose dėl KLR kilmės importo normalioji vertė nustatoma pagal to paties straipsnio 1–6 dalis tiems eksportuojantiems gamintojams, kurie, kaip buvo nustatyta, atitinka pagrindinio reglamento 2 straipsnio 7 dalies c punkte išdėstytus kriterijus, t. y. kai jie įrodo, kad panašus produktas gaminamas ir parduodamas rinkos ekonomikos sąlygomis. Trumpai ir tik aiškumo sumetimais toliau pateikiami apibendrinti kriterijai:1. verslo sprendimai priimami ir išlaidos planuojamos atsižvelgiant į rinkos sąlygas ir be didelio valstybės kišimosi, o sąnaudos atspindi rinkos vertę;2. įmonės turi vieną aiškų pagrindinių apskaitos dokumentų, kurių nepriklausomas auditas buvo atliktas pagal tarptautinius apskaitos standartus (toliau – TAS) ir kurie yra taikomi visais tikslais, rinkinį;3. nėra jokių didelių iškraipymų, likusių iš ankstesnės ne rinkos ekonomikos sistemos;4. bankroto ir nuosavybės įstatymai užtikrina teisinį tikrumą ir pastovumą;5. valiutos keitimo kursas nustatomas pagal rinkos kursą.15.  Bendrovė „Yale“ kreipėsi dėl RER taikymo pagal pagrindinio reglamento 2 straipsnio 7 dalies b punktą ir per nustatytą laikotarpį pateikė užpildytą eksportuojančių gamintojų RER prašymo formą.16.  Komisija surinko visą, jos nuomone, būtiną informaciją ir tiriamosios bendrovės patalpose patikrino visą RER prašyme pateiktą informaciją.17.  Bendrovė „Yale“ neįrodė, kad atitinka pagrindinio reglamento 2 straipsnio 7 dalies c punkte nustatytus kriterijus. Bendrovė neatitiko 1 ir 2 kriterijų.18.  Dėl 1 kriterijaus vietoje buvo nustatyta, kad į bendrovės įstatus įtraukti aiškūs pardavimo vidaus rinkoje apribojimai – bendrovė įpareigota 100 % produkcijos parduoti užsienio rinkoje. Bendrovė „Yale“ paprieštaravo, kad tie apribojimai niekada neturėjo didelės svarbos, nes PTL ji tam tikrus mažus kiekius pardavė ir vidaus rinkoje. Tačiau bendrovė negalėjo pateikti konkrečių įrodymų, kad de facto ir de jure jai nebuvo taikomas pirmiau minėtas įstatuose išdėstytas apribojimas. Be to, vietoje buvo rasta valstybės įtakos bendrovės sprendimams dėl pardavimo eksportui įrodymų. Buvo nustatyta, kad nuo 2002 m. bendrovė „Yale“ naudojasi 50 % sumažintu pelno mokesčiu. Šis mokesčio sumažinimas galimas dėl atitinkamų pelno mokesčio įstatymo įgyvendinimo taisyklių užsienio investicijų arba užsienio bendrovėms. Taisyklėmis nustatyta, kad užsienio investicijų bendrovės, užsiimančios eksportu, kaip bendrovė „Yale“, kurių pardavimas eksportui sudaro daugiau kaip 70 % viso metinio pardavimo, pasibaigus bendrovės pelno mokesčio lengvatos laikotarpiui, turi teisę pasinaudoti 50 % sumažintu mokesčiu. Todėl aišku, kad bendrovė „Yale“ verslo sprendimus dėl pardavimo eksportui priima vadovaudamasi ne tik rinkos pasiūla ir paklausa. Bendrovė patiria didelę valstybės įtaką, daromą tam tikras mokesčių lengvatas suteikiant su aiškia sąlyga, kad bendrovė priima tam tikrus verslo sprendimus dėl pardavimo vidaus rinkoje ir eksportui. Atsižvelgiant į tai, kas išdėstyta, buvo padaryta išvada, kad bendrovė neįrodė atitinkanti 1 kriterijų.19.  Dėl 2 kriterijaus vietoje buvo nustatyta, kad nesilaikoma pagrindinių Tarptautinės apskaitos standartų principų (t. y. kaupiamojo principo, valiutų keitimo politikos, neteisingai rodoma finansinė padėtis, pasinaudota specialiai tyrimui parengtomis sąskaitomis) tiek apskaitoje, tiek atliekant auditą, dėl to kyla abejonių dėl bendrovės apskaitos patikimumo. Todėl padaryta išvada, kad bendrovė neįrodė atitinkanti 2 kriterijų.20.  Bendrovei „Yale“ ir Bendrijos pramonei buvo suteikta galimybė teikti pastabas dėl pirmiau išdėstytų faktų. Dėl pirmiau išdėstytų faktų bendrovė „Yale“ nepateikė jokių konkrečių pastabų, bendras pastabas pateikė vienas Bendrijos pramonės gamintojas.21.  Remiantis tuo, kas išdėstyta pirmiau, padaryta išvada, kad bendrovė „Yale“ neįrodė atitinkanti visus pagrindinio reglamento 2 straipsnio 7 dalies c punkte nustatytus kriterijus, todėl RER jai negalėjo būti taikomas.2. INDIVIDUALUS REžIMAS (IR)22.  Remiantis pagrindinio reglamento 2 straipsnio 7 dalies a punktu visoje šalies teritorijoje galiojantis muitas prireikus nustatomas šalims, kurioms taikomas minėtas straipsnis, išskyrus tuos atvejus, kai bendrovės gali įrodyti, kad jos atitinka visus pagrindinio reglamento 9 straipsnio 5 dalyje nustatytus kriterijus ir todėl joms galima taikyti IR.23.  Bendrovė „Yale“ taip pat pateikė prašymą dėl IR, jeigu jai nebūtų taikomas RER.24.  Remiantis turima informacija buvo nustatyta, kad ši bendrovė neatitiko pagrindinio reglamento 9 straipsnio 5 dalyje nustatytų reikalavimų. Kaip tai išsamiai nurodyta 16 konstatuojamojoje dalyje, atlikus patikrinimus vietoje paaiškėjo, kad bendrovė negalėjo laisvai spręsti dėl eksportuojamo kiekio ir pardavimo sąlygų. Kaip paaiškinta pirmiau, bendrovės sprendimai dėl pardavimo vidaus rinkoje ir eksportui buvo susiję su valstybės nustatytais pardavimo apribojimais, išdėstytais bendrovės įstatuose. Todėl padaryta išvada, kad IR bendrovei negalėjo būti taikomas.3. DEMPINGO SKIRTUMAS PER PTL25.  Kaip aprašyta 18 ir 22 konstatuojamosiose dalyse, bendrovei „Yale“ nebuvo taikytas nei RER, nei IR. Todėl bendrovės „Yale“ padėtis, palyginti su pirminiu tyrimu, nepasikeitė. Šiuo klausimu reikėtų priminti, kad, kaip nurodyta 4 konstatuojamojoje dalyje, ši peržiūra skirta tik su bendrove „Yale“ susijusiam dempingui tirti. Kadangi nei RER, nei IR netaikomas, atliekant šią peržiūrą bendrovei „Yale“ negalima nustatyti naujo dempingo skirtumo (nei didesnio, nei mažesnio už taikomą). Galiausiai, taip pat svarbu pažymėti, kad per pirminį tyrimą bendrovė „Yale“ buvo žinomas eksportuojantis KLR gamintojas, kurį, inicijuodama pirminį tyrimą, Komisija oficialiai informavo, tačiau jis nebendradarbiavo. Pirminiame tyrime bendradarbiavo penki eksportuojantys gamintojai, kurių vienam buvo leista taikyti RER, o kitiems keturiems – IR. Bendrovei „Yale“ taikomas visoje šalies teritorijoje nustatytas dempingo skirtumas, taikomas visiems eksportuotojams, kurie nebendradarbiavo per pirminį tyrimą.D. PERŽIŪROS PABAIGA26.  Atsižvelgiant į atlikto tyrimo rezultatus, peržiūra turi būti baigta nekeičiant bendrovei „Yale“ taikytino muito dydžio; jis turi likti toks, kaip atlikus pirminį tyrimą nustatyta galutinė antidempingo muito norma, t. y. 46,7 %.E. ATSKLEIDIMAS27.  Visoms suinteresuotosioms šalims buvo pranešta apie pagrindinius faktus ir aplinkybes, kurių pagrindu ketinta baigti šią peržiūrą ir bendrovės „Yale“ pagamintiems importuojamiems RPK toliau taikyti galiojantį antidempingo muitą.28.  Visoms suinteresuotosioms šalims buvo suteikta galimybė pateikti pastabų. Pastabų, dėl kurių reikėtų pakeisti išvadas, negauta.29.  Atskleidus informaciją, bendrovė „Yale“ pareiškė, kad jai turėjo būti taikytas IR. Tačiau pateikti argumentai buvo pagrįsti netinkamai ir negalėjo paneigti 16 ir 22 konstatuojamosiose dalyse aprašytų tyrimo rezultatų. Be to, 2009 m. sausio 22 d. raštu Komisijai bendrovė „Yale“ atsiėmė prašymą atlikti dalinę tarpinę peržiūrą.30.  Todėl ši peržiūra baigiama nedarant jokių Reglamento (EB) Nr. 1174/2005 pakeitimų,PRIĖMĖ ŠĮ REGLAMENTĄ,Vienintelis straipsnisPagal Reglamento (EB) Nr. 384/96 11 straipsnio 3 dalį inicijuota dalinė tarpinė antidempingo priemonių, taikomų importuojamiems Kinijos Liaudies Respublikos kilmės rankiniams padėklų krautuvams ir jų pagrindinėms dalims, peržiūra baigiama nekeičiant galiojančių antidempingo priemonių.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje […]Tarybos varduPirmininkas [1] OL L 56, 1996 3 6, p. 1.[2] OL L 189, 2005 7 21, p. 1.[3] OL L 192, 2008 7 19, p. 1.[4] OL C 308, 2007 12 19, p. 15.